ICC-র তালিকায় বড় পরিবর্তন! বাবরকে পিছনে ফেললেন কোহলি

ওয়েব ডেস্ক : একদিনের ক্রিকেট ফরম্যাটে নতুন র‍্যাঙ্কিং প্রকাশ করল আইসিসি (ICC)। তাতে দেখা গেল বড় পরিবর্তন। ওই তালিকায় শীর্ষস্থান ধরে রয়েছেন ভারতের প্রাক্তন অধিনায়ক রোহিত শর্মা (Rohit Sharma)। ওই তালিকায় তাঁর পয়েন্ট হল ৭৮১। তবে এই তালিকায় সবথেকে চমৎকার বিষয় হল, তালিকায় ৫ নম্বরে উঠে এসেছেন বিরাট কোহলি (Virat Kohli)। কোনও ম্যাচ না খেলেই পাকিস্তানের বাবর আজমকে (Babar Azam) পিছনে ফেলে দিয়েছেন তিনি।

তালিকায় রোহিত শর্মার (Rohit Sharma) পর দ্বিতীয় স্থানে রয়েছেন আফগানিস্তানের ক্রিকেটার ইব্রাহিম জাদরান। তাঁর পয়েন্ট ৭৬৪। তৃতীয় স্থানে ৭৪৬ পয়েন্ট নিয়ে রয়েছেন নিউ জিল্যান্ডের ড্যারিল মিচেল। এর পরেই চতুর্থ স্থানে ৭৪৫ পয়েন্ট নিয়ে রয়েছেন ভারতীয় অধিনায়ক শুভমন গিল (Subhman Gill)। তার পরেই ৭২৫ পয়েন্ট নিয়ে পঞ্চম স্থানে রয়েছেন বিরাট কোহলি। তবে বিষয়টি হল, বিরাট শেষ এদিনের ম্যাচ খেলেছিলেন অস্ট্রেলিয়ার বিরুদ্ধে। ফলে তালিকায় তাঁর পয়েন্টে কোনও ধরণের পরিবর্তন হয়নি। কিন্তু তিনি উঠে এসেছেন পঞ্চম স্থানে। এর আগে তিনি ছিলেন ষষ্ঠ স্থানে।

আরও খবর : ডোপিং কাণ্ডে সাসপেন্ড হলেন একাধিক খেলোয়াড়!

মূলত এর আগে পঞ্চম স্থানে ছিলেন পাকিস্তানের বাবর আজম। কিন্তু খারাপ ফর্মের কারণে তিনি ২ স্থান নীচে নেমে সপ্তম স্থানে রয়েছেন। তাঁর পয়েন্ট এখন ৭০৯। বিরাটের পাশপাশি শ্রীলঙ্কার চরিথ আসালঙ্কাও এক ধাপ উঠে এসে ষষ্ঠ স্থানে জায়গা পেয়েছেন। অষ্টম স্থানে রয়েছেন হ্যারি টেক্টর। নবম স্থানে রয়েছেন ভারতের শ্রেয়স আইয়ার। আর দশম স্থানে রয়েছেন ওয়েস্ট ইন্ডিজের সাই হোপ।

অন্যদিকে বোলারদের র‍্যাঙ্কিংয়ে প্রথম স্থান অধিকার করে রয়েছেন রশিদ খান। তাঁর পয়েন্ট ৭১০। দ্বিতীয় স্থানে রয়েছেন দক্ষিণ আফ্রিকার কেশব মহারাজ। তাঁর পয়েন্ট ৬৭৩। ইংল্যান্ডের পেসার জোফ্রা আর্চার ২ ধাপ এগিয়ে তৃতীয় স্থানে উঠে এসেছেন। অন্যদিকে এই তালিকায় ভারতের হয়ে একমাত্র কূলদীপ যাদব (Kuldeep Yadav) প্রথম দশে রয়েছেন। তাঁর স্থান হল ষষ্ঠ।